براعظم ایشیاء تے یورپ اتے پھیلے ہوئے دیس ترکی دے 81 صوبے نیں ۔ اس دے بوہتے صوبےآں دے ناں اس صوبے دے صدرمقام شہر اتے نیں ۔ صوبہ دوزجے ترکی دے 81 صوبےآں چوں اک اے تے اسدا انتظامی مرکز دوزجے شہر اے ۔

سُدرشن (1895-1967) دا جنم سیالکوٹ (پنجاب، پاکستان) وچّ ہویا ۔ اوہناں دا پہلاں ناں پنڈت بدریناتھ بھٹ سی ۔لاہور دے اردو رسالے ہزار داستاں وچّ اوہناں دیاں کئی کہانیاں چھپیاں ۔ پنڈت جی دی پہلی کہانی ہار دی جت 1920 وچّ سرسوتی وچّ چھپی سی ۔ اوہناں نے کئی فلماں دے مکالمے اتے گیت وی لکھے ہن ۔ اوہناں نے سکندر (1941) فلم دے مکالمے وی لکھے سی ۔ سن 1935 وچّ اوہناں نے (کنواری جاں ودھوا) فلم دی ڈریکشن وی کیتی ۔ اوہ 1950 وچ بنے فلم لیکھک سنگھ دے پہلے نائب-پردھان وی بنے ۔ اوہناں دیاں رچناواں وچ تیرتھ-یاترا، پتھراں دا سوداگر، دھرتی-ولبھ، بچپن دی اک گھٹنا، تبدیلی، اپنی کمائی، ہیر-پھیر، سائیکل دی سواری وغیرہ شامل ہن ۔ فلم دھوپ-چھاؤں (1935) دے مشہور گیت تیری گٹھری میں لاگا چور، بابا من کی آنکھیں کھولھ وغیرہ اوہناں دے لکھے ہوئے ہن۔

بادشاہ سریندرا ورمان دے ویلے دے کجھ تریحی دستاویزاں موجود نیں ۔ تے آخری معلوم تھم (پلر) تے لکھی تحریر وی 1327ء دی اے ۔ ہور نویں وڈے پگوڈے وی نئیں اسارے گئے ۔ تریخ داناں نے اسدی وجہ بادشاہ دا تھیراواڈا بدھ مت نوں اختیار کرنا دسئیا اے ۔ اینہاں بادشاہاں نوں ہن ""دیوا راجا"" نئیں منئیا جاندا سی تے ایس لئی اینہاں لئی یاں اوہناں دیوتاواں لئی ، جنہاں دی حفاظت چ ایہہ سن ، وڈے مندر اسارن دی لوڑ نئیں سی ۔ دیوا راجا دے نظریئے دے خاتمے نال اینہاں بادشاہاں دے شاہی اختیارات چ وی کمی آئی سی ۔

ستمبر 1889 وچ سامارہ آندا اے تے ایتھے کئی لوکاں نال ملدا اے جنہاں نوں روسی سرکار ولوں دیس نکالا دے کے ایتھے پیجیا گیا سی۔ اوہ اک سیاسی کمی الیکسی سکلیارنکو دی سیاسی ٹولی نال رلدا اے۔ سکلیارنکو تے اوہ مارکسزم نوں اپنی سوچ دی راہ چندے نیں تے لینن مارکس تے اینگلز دی لکھت کمیونسٹ مینیفیسٹو دا روسی وچ اپنی ٹولی دے پڑھن لئی بولی وٹاندا کردا اے۔ لینن اک سیاسی پارٹی پیپلز فریڈم پارٹی دے وی نیڑے ہوندا جاندا اے۔ مئی 1890 وچ اپنی ماں دی ہتھ ونڈائی نال سینٹ پیٹرزبرگ یونیورسٹی وچ امتحان دیندا اے تے چنگے نمبراں نال پاس کردا اے۔ ایس خوشی دے ویلے تے اوہدی پین دی ٹائیفائڈ ہتھوں موت اک وڈا دکھ سی۔ لینن سامارہ وچ کئی ورے لنگاندا اے۔ 1892 وچ اودی نوکری اک عدالت وچ لگدی اے۔ ایدے نال ای پینڈواں دے جیون بارے وی سؤآں لاندا دیندا اے تے ایس بارے لکھدا وی اے۔